9. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 24893 της 5 Μαρτ. / 7 Απρ. 1959 Περί Εφαρμογής της από 22.8.58 Εθνικής Συλλογικής Συμβάσεως Εργασίας "περί αυξήσεως των ημερομισθίων των επί ημερομισθίω αμειβομένων μισθωτών, επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων. ΄Εχοντες υπ' όψιν : 1)Το άρθρ. 3 του από 8/13 Μαϊου 1957 Β.Δ/τος "περί ορισμού και διαθρώσεως θέσεων προσωπικού των κατά το Ν.Δ. 3620/1956 Νομαρχιακών Ταμείων". 2)Την υπ' αριθ. 1178 από 20.6.57 πράξιν του Υπουργικού Συμβουλίου, δι' ης παρεσχέθη η έγκρισις περί προσλήψεως παρ' εκάστω Νομαρχιακώ Ταμείω του εν άρθρ. 3 του προμνησθέντος Β.Δ/τος οριζομένου προσωπικού επί σχέσει εργασίας ιδιωτικού δικαίου. 3)Την υπ' αριθ. 48171 από 21.9.57 κοινήν απόφασιν των Υπουργών Εσωτερικών και οικονομικών "περί καθορισμού των όρων προσλήψεως και των αποδοχών του κατά το άρθρ. 3 του από 8/13.5.1957 Β.Δ/τος επί συμβάσει εργασίας ιδιωτικού δικαίου προσωπικού των Νομαρχιακών Ταμείων, δημοσιευθείσαν εις ΦΕΚ 272/1957 (τεύχος Β'). 4.Την από 22 Αυγ. 1958 Εθνικήν Συλλογικήν Σύμβασιν Εργασίας "περί αυξήσεως των ημερομισθίων των επί ημερομισθίω αμειβομένων μισθωτών, δημοσιευθείσαν εις το υπ' αριθ. 235 (τεύχος Β') της 1.9.1958 Φ.Ε.Κ. 5)Την υπ' αριθ. 68745/14935, εγκ. 279 από 13.11.58 εγκύκλιον του Υπουργείου Εργασίας "περί εφαρμογής από 24.8.1958 της ως άνω Εθνικής Συλλογικής Συμβάσεως Εργασίας ως προς το επί σχέσει εργασίας του ιδιωτικού δικαίου απασχολούμενον πάσης φύσεως προσωπικόν. 6)Ότι συμφώνως τη προμνησθείση υπ' αριθ. 48171 από 21.9.57 κοινή αποφάσει διά την εφαρμογήν της εν λόγω από 22.8.58 Εθνικής Συλλογικής Συμβάσεως Εργασίας επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων, απαιτείται προηγουμένη έγκρισις ημών. 7)Την υπ' αριθ. 70210/11260, εγκ. 286, από 19.11.58 εγκύκλιον του Υπουργείου Εργασίας "περί καταβολής εισφορών Διανεμητικού Λογαριασμού Οικογενειακών Επιδομάτων Μισθωτών» κατ' εφαρμογήν του Ν.Δ. 3868/1958 "περί συστάσεως Διανεμητικού Λογαριασμού Οικογενειακών επιδομάτων μισθωτών και άλλων τινών διατάξεων", αποφασίζομεν : Σελ.214,32(α) 127-24 Εγκρίνομεν την από της ισχύος αυτής εφαρμογήν της από 22 Αυγ. 1958 Εθνικής Συλλογικής Συμβάσεως Εργασίας "περί αυξήσεως των ημερομισθίων των επί ημερομισθίω αμειβομένων μισθωτών, επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων, του οριζομένου εν άρθρ. 3 του προμνησθέντος από 8/13.5.1957 Β.Δ/τος. Η παρούσα δημοσιευθήτω διά της Εφημερίδος της Κυβερνήσεως. 2.Γ.ε.9 Νομαρχιακά Ταμεία 